Økonomi.

På generalforsamlingen presenteres årsregnskap og budsjett for to år av gangen, dette fordi møtet faller annethvert år, derav gjennomgås regnskapene for årene 2022 og 2023 samtidig med landskonferansen -24. Budsjettene for de kommende to år legges ved som sakspapirer, hhv. for år -25 og -26. Det ble budsjettert med et overskudd på 250420 kr i -22, og et negativt resultat på 14800 kr i 23 (og 200000 i -24, nåværende år). Det er en solid økonomi med midler på bok som generer noe renteinntekter. Norsk Palliativ Forening utbetaler ikke honorar eller lønn for styreverv, dekker kun utgifter.

Landskonferanse generer inntekter det år det arrangeres, og inn i vårt regnskap går vanligvis/hovedsakelig den sum som økonomisk gjennomgang av alle utgifter/inntekter for konferansen angår, altså at det føres et eget regnskap for konferansearbeidet i regi av profesjonell konferanseaktør, noe som er helt vanlig. Det kan likevel skje at noen utgifter tilkommer etter oppgjøret.

***Regnskapsår 2022***

Inntekter -22: Landskonferansen generer inntekter for Norsk Palliativ Forening, og det er overskudd i vårt regnskap i -22 etter landskonferansen i Molde det år. Det var lite endringer i medlemsmassen, og av kontigenten det år tilfalt 252 kr. pr medlem Norsk Palliativ Forening, resten av kontigenten gikk til Fagbokforlaget for håndtering av medlemsregister/fakturering og produksjon/disktribusjon av det nordiske tidskriftet Omsorg.

Utgifter: Utgifter i -22 angår omkostninger i forbindelse med fysiske styremøter. I tillegg er det også reiseomkostnigner i forbindelse med komitearbeid knyttet opp mot Landskonferanse. Videre var det i -22 en representant på konferanse i Nederland. Det er kortsiktig gjeld ført opp i regnskapet, dette er utgifter som gjøres opp i -23, men som angår regnskapsår -22. En har også betalt en kontingent for medlemskap i EAPC.

Positivt resultat i -22 var 246729, det var budsjettert med 250420.

***Regnskapsår 2023***

Inntekter 2023: Det ble ikke avholdt noen konferanse i regi av NPF i -23, derav heller ingen inntekter i form av overskudd. Det ble et sluttoppgjør fra Fagbokforlaget da de avviklet håndtering av medlemsregister og fakturering og det Nordiske tidskriftet Omsorg. Utbetaling etter deres gjennomgang var 144358 kr.

Utgifter: I -23 var det styrerepresentanter til stede på internasjonal konferanse i nederland (2 stk), og til stede på konferanse i Danmark (3 stk), videre har vi hatt utgifter ifb. fysiske styremøter og også for reiseutgifter ifb. planlegging av landskonferanse. Det tilkom et etterslep av utgifter etter landskonferanse som måtte inngå i årsregnskap -23, det er også en feil i utbetaling av reiseomkostninger oppdaget (dobbel utbetaling), som settes som fordringer i regnskapet. Det er også ført opp kortsiktig gjeld, dette er omkostninger som angår regnskapsåret -23, men som gjøres opp i -24. En betaler også en årlig kontingent for medlemsskap i EAPC.

**Resultat i -22 og -23.**

Resultat regnskapsår -23 var negativt som budsjettert, -12016 mot -14000, altså et noe lavere negativt resultat enn budsjettert.

*Midler:*

Pr. 311223 var midlene til NPF beløpende til 1572313 kr og 311222 1580311 kr.

**Budsjett.**

*Kort om -24:*

Litt uvanlig hører her med et nødvendig avsnitt om inneværende år. Det er vedtatt et budjsett for -24 som vi kommer til å avvike p.g.a. endringer både i utgifter og inntekter ifb. endringen av tjenestene vi har mottatt av Fagbokforlaget. All kontingent vil gå uavkortet til oss fra dette året, og denne endres til 350 kr (reduseres betydelig). Det tilkommer andre utgifter som angår fakturering av kontigenter og andre tekniske nødvendige løsninger, samt også alternativt tidsskrift til Omsorg (Palliative Medicine). Disse utgiftene er gjennogått og en har et sannsynlig bilde av utgiftenes størrelse. Videre legges det etter en gjennomgang opp til et lavere overskudd etter landskonferanse -24.

Budsjett for 2025 og 2026:

Erfaringene hittil i -24 viser sannsynlig størrelsesorden på utgifter og inntekter for -25, og også for -26, vi har hittil ikke budsjettert med noen stor endring i medlemsmassen, den har vært på noe over 500 personer de siste år. En vil ha andre utgiftsposter enn før (tilgang til tidsskrift, regnskapsstøtte og tjenesteleverandør for medlemsregister). Det legges ikke opp til vesentlig overskudd fra landskonferanse i -26. Medlemskontigenten ønskes holdt på 350kr. Vi regner også med utgifter ifb. fysiske styremøter (et på høst og et på vår), samt også deltakelse på internasjonal konferanse.

Det utbetales ikke lønn/honorar/godgjørelse for styreverv.